**Hajdúhadház Város Helyi Választási Bizottsága**

**4242 Hajdúhadház, Bocskai tér 1.**

**Tel.: 52/384-103; t.fax: 52/384-295**

**3/2017.(VIII.10.)HVB. határozat**

Hajdúhadház Város Helyi Választási Bizottsága (a továbbiakban: Választási Bizottság) megállapítja, hogy Hortó Józsefnek, a Hajdúhadházi Roma Nemzetiségi Önkormányzat képviselőjének mandátuma lemondása folytán megüresedett. Helyére Balogh Gábor (sz. Hajdúhadház, 1972.10.03.), 4242 Hajdúhadház, Béke útja 131. szám alatti lakos, mint a szavazatszám szerinti sorrendben következő, képviselői megbízatást vállaló jelölt lép.

A Választási Bizottság felhatalmazza Uzonyiné Marczin Erikát, a Választási Bizottság elnökét, hogy Balogh Gábor részére adja át a képviselői megbízólevelet.

A Választási Bizottság elrendeli határozatának – helyben szokásos módon – Hajdúhadház Város honlapján történő közzétételét.

A határozat ellen a központi névjegyzékben szereplő választópolgár, jelölt, jelölő szervezet, továbbá az ügyben érintett természetes és jogi személy, jogi személyiség nélküli szervezet a Területi Választási Bizottsághoz címzett, de Hajdúhadház Helyi Választási Bizottságánál (cím: 4242 Hajdúhadház, Bocskai tér 1. (jegyzo@hajduhadhaz.hu) előterjesztett fellebbezést nyújthat be.

A fellebbezésben új tények és bizonyítékok is felhozhatók.

A fellebbezést jogszabálysértésre hivatkozással, illetve a választási bizottság mérlegelési jogkörben hozott határozata ellen lehet benyújtani.

A fellebbezést úgy kell benyújtani, hogy az legkésőbb a megtámadott határozat meghozatalától számított harmadik napon megérkezzen a megtámadott határozatot hozó választási bizottsághoz.

A fellebbezésnek tartalmaznia kella kérelem Ve. 223. § (3) bekezdése szerinti alapját,a kérelem benyújtójának nevét, lakcímét (székhelyét) és – ha a lakcímétől (székhelyétől) eltér – postai értesítési címét, valaminta kérelem benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a magyar állampolgárságát igazoló okiratának típusát és számát, vagy jelölő szervezet vagy más szervezet esetében a bírósági nyilvántartásba-vételi számát. A fellebbezés tartalmazhatja benyújtójának telefaxszámát vagy elektronikus levélcímét, illetve kézbesítési megbízottjának nevét és telefaxszámát vagy elektronikus levélcímét.

A fellebbezésre irányadó határidő jogvesztő, az a határidő utolsó napján 16 órakor jár le. Az eljárás tárgyánál fogva illetékmentes.

A választási bizottság elsőfokú határozata jogerőssé válik, ha ellene nem fellebbeztek, és a fellebbezési határidő letelt.

1. **I n d o k o l á s**

Hortó József a nemzetiségi önkormányzati képviselők 2014. október 12. napján megtartott választásán mandátumot szerzett. Nevezett nemzetiségi önkormányzati képviselő 2017. július 31. napján kelt nyilatkozatában lemondott mandátumáról. A lemondás nem vonható vissza. A Hajdúhadházi Roma Nemzetiségi Önkormányzat a 2017. augusztus hó 7. napján megtartott képviselő-testületi ülésén meghozott 26/2017.(VIII.07.)HRNÖ. számú határozatában tudomásul vette Hortó József képviselő lemondását és megállapította a képviselő megbízatásának a megszűnését, majd a határozat megküldésével tájékoztatta a Választási Bizottságot a mandátum megüresedéséről.

A nemzetiségek jogairól szóló 2011. évi CLXXIX. törvény (a továbbiakban: Nektv.) 102. §(1) bekezdésének e) pontja értelmében a nemzetiségi önkormányzati képviselő megbízatása megszűnik a képviselőlemondásával. A Nektv. 102.§ (4) bekezdése értelmében a képviselő mandátumáról lemondhat a képviselő-testülethez intézett írásbeli nyilatkozatával is, melyet a képviselő-testület elnökének ad át vagy juttat el. Az írásbeli nyilatkozatot a képviselő-testület következő ülésén ismertetni kell.

A Nektv. 68. §(1) bekezdése alapján, ha a települési nemzetiségi önkormányzati képviselő helye üresedik meg, helyére a következő legtöbb szavazatot elért jelölt lép.

A Választási Bizottság megállapította, hogy a következő legtöbb szavazatot elért jelölt Balogh Gábor, aki a képviselői feladatok ellátását vállalta, ezért a fenti jogszabályhelyre figyelemmel a Választási Bizottság a rendelkező részben foglaltak szerint döntött.

A választási eljárásról szóló 2013. évi XXXVI. törvény (a továbbiakban: Ve.) 328. §-a alapján a települési nemzetiségi önkormányzati választás eredményét a helyi választási bizottság állapítja meg. A Ve. 206. §-a szerint a választás eredményét megállapító választási bizottság a választás eredményének jogerőssé válását követő három napon belül átadja a megbízólevelet a megválasztott képviselőnek. A választási bizottság e hatáskörét a választási bizottság elnökére átruházhatja. A Választási Bizottság e hatáskörét a 3/2017.(VIII.10.)HVB határozatával átruházta az elnökére.

A Ve. 44. § (1) bekezdése értelmében a választási bizottság az ügy érdemében határozatot, az eljárás során felmerült minden egyéb kérdésben jegyzőkönyvbe foglalt döntést hoz.

A bizottság a határozatot a Nektv. 68.§ (1) bekezdése, 102.§ (1) bekezdés e) pontja, 102.§ (4) bekezdése, a Ve. 44. § (1) bekezdése, 46. §-a, 206.§-a, 328.§-a alapján hozta meg.

A jogorvoslat lehetőségéről, benyújtásának helyéről és határidejéről, valamint a jogorvoslat benyújtásának feltételeiről való tájékoztatás a Ve. 10. § (1) és (3) bekezdésein, 221. § (1) bekezdésén, 223. § (1) és (3) bekezdésein, 224. § (1)-(4) bekezdésein, 225.§-án és a 307/P. § (2) bekezdés c) pontján alapul.

Az illetékmentességről szóló tájékoztatás az illetékekről szóló 1990. évi XCIII. törvény 33. § (2) bekezdés 1. pontján alapul.

Hajdúhadház, 2017. augusztus 10.

 Uzonyiné Marczin Erika

Hajdúhadház Város Helyi Választási Bizottság

 elnöke